TRK Millet

TRK Millet (krimtatarisk-kyrillisk stavemåte: ТРК Милләт, russisk-kyrillisk stavemåte: ТРК Миллет, norsk oversettelse: «folk» eller «nasjon») er Det offentlige krimtatariske TV- og radioselskapets TV-kanal. TV-kanalen er basert i Simferopol i Den russiske republikken Krim, med et studio også i Moskva. Millet sender informasjons-, kultur- og underholdningsprogram, og skal bidra til en riktig forståelse for kulturen til folket på Krim, og spesielt krimtatarene.

Millet startet sine prøvesendinger den 1. september klokken 0700 med den russiske nasjonalsangen, og skal starte opp med ordinære sendinger fra den 1. november. Kanalen kringkaster 50 prosent av sine sendinger på krimtatarisk og 50 prosent av sendingene på russisk, med opp mot 70 prosent egenprodusert innhold. De analoge og digitale sendingene dekker 88 prosent av Krimhalvøya. Kanalen er planlagt å starte sendinger over satellitt fra 1. januar 2016.

Referanser

Eksterne lenker
 Hjemmeside

TV-kanaler etablert i 2015
2015 i Russland
Russiske TV-kanaler
Russiske medier
Krim